Ego Amelina abbatissa de Molesia auditu et experimento didici quod dilecti fratres nostri monachi videlicet Cistercienses contra ius et consuetudinem ordinis nostri apud Chaseles pedagia nobis de suis rebus propriis prebebant. Nos ergo rem illicitam aliquanto tempore a nobis irrationabiliter perpetratam a modo fieri prohibemus et ipsis dilectissimis fratribus nostris monachis videlicet Cisterciensibus assensu et voluntate totius capituli nostri tam sanctimonialium quam conversorum et conversarum nostrarum pedagia et omnes exactiones apud Chaseles remittimus. Et ut hoc ratum in perpetuum habeatur sigilli nostri impressione munimus. Hiis testibus : Nicholao grangiario, Roberto de Virduno monachis Cistercii, Johanne presbitero de Siet, Petro clerico eius, Sergant de Monte Medio, Phillippa priorissa, Isabel, Beatrice, Agate sanctimonialibus de Molesia. Actum est hoc anno Incarnationis Dominice Mo Co XCo VIIIo.